apokarp
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Frukt - planteanatomi
Apokarp betegner en frukt eller et fruktemne som er dannet av flere fruktblader som ikke er vokst sammen med hverandre. Det motsatte uttrykket er synkarp.
Hvert av de adskilte fruktbladene i et apokarpt fruktemne danner en frukt for seg. Disse kalles småfrukter.Rosefamilien og soleiefamilien er eksempler på familier der noen av artene har apokarpe frukter. Småfruktene hos disse artene er smånøtter. Akeleie i sistnevnte familie er et eksempel på en art med apokarp frukt der småfruktene er belgkapsler. Les mer i Store norske leksikon frukttyper  frukt  fruktblad fruktemne fruktknute blomst